**Indbydelse til PUF kursus i Pinsen 2024** (Patruljeliv, Udvikling og Friluftsliv)

**PUF-kursus er for dig, som går i 5. klasse og er juniorspejder i det danske spejderkorps**.

Det er et kursus med fart på, der sætter skub i dine spejderfærdigheder. Det handler om patruljeliv, hvor du skal sove udenfor, lave mad selv, udfordres og udvikles en masse. Her får du nye venner fra hele Danmark. PUF-kurserne er første skridt på vejen mod en lederuddannelse i Det Danske Spejderkorps.

**Læs alt om PUF her:** [**https://dds.dk/puf**](https://dds.dk/puf)

**Vælg dine kurser**

Du kan vælge mellem fire PUF-kurser, og skal minimum vælge to kurser. Du bliver kun tilbudt plads på et kursus, som du har ønsket. Jo flere kurser, du vælger, jo større er chancen for at komme på PUF.

**1** [**https://dds.dk/arrangement/puf-puffin**](https://dds.dk/arrangement/puf-puffin) **Puf tilbage til vikingerne,** sted: Hylkedam, Gelsted, Fyn.

**2** [**PUF Uden Grænser | Det Danske Spejderkorps (dds.dk)**](https://dds.dk/arrangement/puf-uden-graenser) **Puf uden grænser,** sted: Frederiksværk, Sjælland.

**3** [**PUF - Dit Eventyr | Det Danske Spejderkorps (dds.dk)**](https://dds.dk/arrangement/puf-dit-eventyr) **Puf dit eventyr,** sted: Dronninglund, Nordjylland.

**4** [**Pif Paf PUF | Det Danske Spejderkorps (dds.dk)**](https://dds.dk/arrangement/pif-paf-puf) **Pif, paf puf.** Sted: Helsinge, Sjælland og øer.

Det er ikke muligt at notere en 1. prioritet i kursusønsker, alle valgte kursusønsker er ligestillede ved tilmelding. Husk derfor kun at tilmelde dig de kurser, du ønsker at deltage på.

Du skal kunne deltage på hele kurset, dvs. være med fra første til sidste minut alle de dage, som kurset strækker sig over. Gå ind på linket øverst og læs om, at deltage sammen med en anden spejder du kender.

**Kursusleder og – team**

Da det er korpsets kurser, er din leder hjemmefra ikke med, kørsel arrangerer du selv. Hvert PUF-kursus ledes af to kursusledere sammen med et større team, der tager sig af dig og de andre spejdere under hele kurset. Teamet består af kompetente ledere, der har været spejdere i mange år og har stor erfaring med kurser og juniorspejdere. De er vant til at håndtere alt fra hjemve til lejrskader, så du kan være helt tryg ved, at de nok skal tage sig godt af dig.

**Tilmeldingen foregår elektronisk via dds.dk/arrangementer**, hvor du kan finde PUF-kurserne. Under hvert kursus finder du et tilmeldingslink, der fører dig videre til Medlemsservice, hvor den fælles tilmelding finder sted. Du skal selv gå ind og tilmelde dig. Din tilmelding er først registreret, når du har modtaget en bekræftelse via e-mail fra Korpskontoret, eller når du kan se din tilmelding i Medlemsservice under fanen 'Arrangementer' på 'Min side'.

**Kursusprisen er 1.400,00 kr. som Aarupspejderne betaler.** Vi vil rigtig gerne have dig og dine patruljekammerater på kursus. Det giver dig et godt ståsted og muligheder i fremtiden, og så har du det sjovt samtidigt. Vælg ”gruppen betaler” i tilmeldingen.

**Har du spørgsmål om PUF?**

Drejer det som om afviklingen af selve kurserne eller administration (tilmelding, betaling, fordeling osv.) bedes du henvende dig til Korps kontoret på tlf. 32640077 eller kursus@korpskontoret.dk.

Vær beredt! Hilsen dine ledere i Aarupspejderne.